A Szolnoki Széchenyi István Gimnázium és Művészeti Szakgimnázium az NTP-INNOV-22-0045. kódszámú,

# Föld, víz, levegő

című pályázatával 1.513.000 Ft támogatást nyert az *Miniszterelnökség* megbízásából, az *Emberi Erőforrás Támogatáskezelő* lebonyolításában a *Nemzeti Tehetségprogram* keretében meghirdetett nyílt pályázaton.

A pályázat céljai voltak:

* természettudományok iránt érdeklődő, tehetséges tanulóink számára a tanórai anyagot kiegészítő, érdekes ismeretek nyújtása,
* a laboratóriumi lehetőségeink kihasználása a tehetséggondozásban, a természettudományi kompetencia fejlesztésében és a pályaorientációban (szakirány választása, továbbtanulás, szakmák megismerése),
* új élmények, tapasztalatok útján erősíteni a diákok motivációját a természettudományos ismeretek elsajátítása iránt.

A pályázati kiírás 1.1. pontjában kitűzött cél (a hazai és határon túli köznevelésben tanuló, tehetséges fiatalokat célzó matematikai, természettudományos, digitális kompetenciák erősítését segítő, komplex tehetséggondozó programok megvalósításának támogatása) megvalósítását az alábbiak szerint valósítottuk meg:

A projektünk az abiotikus környezeti tényezőket járta körül. A program során a tanulók különböző szempontokból és módszerekkel tanulmányozhatták a víz, a talaj és a levegő fizikai és kémiai tulajdonságait, biológiai jelentőségét.

Laboratóriumunkban páros munkában, illetve egyénileg végzett kísérletek során bővült anyagismeretük, jártasságot szereztek a különböző laboratóriumi alapműveletek végzésében.

A terepi munka során az egyed feletti szerveződési szinteken (társulás, populáció) ismerhették meg az élő természet belső rendjét, működésének jellegzetességeit, feltételeit.

Előadásból, frontális csoportmunkából juthattak információkhoz környezetünk állapotával, és korunk globális problémáival, a környezetszennyezésével kapcsolatban.

Az elnyert támogatásból a projekt céljait támogató anyagok és eszközök beszerzésére is lehetőségünk nyílt.

|  |  |  |
| --- | --- | --- |
| C:\Users\PápaiSaroltaZita\Documents\Mentés_20230130\Dokumentumok\Iskola\NTP-INNOV-22\emet_logo_szines-2-1500x488.jpg |  |  |